b'\n_START_ARTICLE_\nManufaktuurijohtokunta\n_START_PARAGRAPH_\nManufaktuurijohtokunta oli vuosina 1835\xe2\x80\x931884 toiminut suomalainen valtion keskusvirasto, joka vastasi teollisuuteen ja tuotantoon liittyvist\xc3\xa4 asioista. Sen tuli valvoa ja edist\xc3\xa4\xc3\xa4 manufaktuurilaitoksia, tehtaita, k\xc3\xa4sity\xc3\xb6l\xc3\xa4isammatteja ja kotiteollisuutta sek\xc3\xa4 hankkia tietoa uusista keksinn\xc3\xb6ist\xc3\xa4 ja kehitt\xc3\xa4\xc3\xa4 teknillist\xc3\xa4 koulutusta. Suomen patenttij\xc3\xa4rjestelm\xc3\xa4 kehittyi manufaktuurijohtokunnan alaisuudessa, ja se olikin nykyisen Patentti- ja rekisterihallituksen kaukainen edelt\xc3\xa4j\xc3\xa4._NEWLINE_Manufaktuurijohtokunta perustettiin 20.5.1835. Johtokunan muodostivat senaatin valtiovaraintoimituskunnan p\xc3\xa4\xc3\xa4llikk\xc3\xb6 puheenjohtajana sek\xc3\xa4 kolme muuta j\xc3\xa4sent\xc3\xa4, joista yksi oli vuorilaitoksen yli-intendentti. Johtokunta johtoon asetettiin vuoden 1859 oma intendentti. Manufaktuurijohtokunta yhdistettiin vuoden 1885 alusta vuorihallituksen kanssa uudeksi teollisuushallitukseksi.'